## Obavijest o namjeri davanja koncesije u svrhu gospodarskog korištenja pomorskog dobra radi obavljanja djelatnosti uzgoja školjki i bijele morske ribe u Limskom zaljevu

### NN 33/2010 (17.3.2010.), Obavijest o namjeri davanja koncesije u svrhu gospodarskog korištenja pomorskog dobra radi obavljanja djelatnosti uzgoja školjki i bijele morske ribe u Limskom zaljevu

VLADA REPUBLIKE HRVATSKE

841

Na temelju članka 17. stavka 1., a u vezi s člankom 19. stavkom 3. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006, 38/2009) i članka 18. Zakona o koncesijama (»Narodne novine«, broj 125/2008), Vlada Republike Hrvatske je na sjednici održanoj 11. ožujka 2010. godine donijela

OBAVIJEST

O NAMJERI DAVANJA KONCESIJE U SVRHU GOSPODARSKOG KORIŠTENJA POMORSKOG DOBRA RADI OBAVLJANJA DJELATNOSTI UZGOJA ŠKOLJAKA I BIJELE MORSKE RIBE U LIMSKOM ZALJEVU

I.

Koncesija se daje na pomorskom dobru u svrhu postavljanja uzgajališta radi obavljanja djelatnosti uzgoja školjaka i bijele morske ribe u Limskom zaljevu, a sukladno lokacijskoj dozvoli, klase: UP/I-350-05/09-02/562, urbroja: 2163/1-18/2-10-8, izdanoj od Upravnog odjela za prostorno uređenje i gradnju u Istarskoj županiji.

II.

Područje pomorskog dobra koje se daje u koncesiju u svrhu gospodarskog korištenja radi obavljanja djelatnosti uzgoja školjaka određeno je poligonom točaka izraženih u Gauss-Kruegerovoj projekciji kako slijedi:

|  |  |  |
| --- | --- | --- |
| Broj točke | y | x |
| 1 | 5397085,83 | 4999555,89 |
| 2 | 5397720,43 | 4999894,78 |
| 3 | 5397774,91 | 4999902,57 |
| 4 | 5398202,97 | 4999965,68 |
| 5 | 5398237,53 | 4999969,76 |
| 6 | 5399026,93 | 4999988,15 |
| 7 | 5399068,23 | 4999980,58 |
| 8 | 5399699,64 | 4999788,55 |
| 9 | 5400132,88 | 4999591,01 |
| 10 | 5399363,26 | 4999695,62 |
| 11 | 5399337,40 | 4999695,28 |
| 12 | 5398692,55 | 4999741,28 |
| 13 | 5398501,29 | 4999708,13 |
| 14 | 5398000,55 | 4999593,69 |
| 15 | 5397978,15 | 4999587,78 |
| 16 | 5397563,33 | 4999508,95 |
| 17 | 5397498,81 | 4999481,14 |
| 18 | 5396734,95 | 4999181,11 |

Područje pomorskog dobra koje se daje u koncesiju u svrhu gospodarskog korištenja radi obavljanja djelatnosti uzgoja bijele morske ribe određeno je poligonom točaka izraženih u Gaus-Kruegerovoj projekciji kako slijedi:

|  |  |  |
| --- | --- | --- |
| Broj točke | y | x |
| A | 5.395.766,94 | 4.999.602,22 |
| B | 5.395.763,46 | 4.999.390,78 |
| C | 5.396.806,08 | 4.999.370,64 |
| D | 5.396.809,20 | 4.999.562,33 |

III.

Koncesija se daje na vremensko razdoblje od 20 godina.

IV.

Ukupna površina pomorskog dobra koje se daje u koncesiju iznosi 24000 metara kvadratnih, od čega je 11000 metara kvadratnih za uzgoj bijele morske ribe, a 13000 metara kvadratnih za uzgoj školjaka.

V.

Obvezni privitak ponudi:

1. dokaz o sposobnosti ponuditelja:

– izvadak iz sudskog registra trgovačkog društva ili obrtnica s upisanom djelatnošću za koju se traži koncesija;

– račun prihoda i gubitka za prošlu godinu (osim za novoosnovana društva i obrte);

– podatke o bonitetu i solventnosti (BON 1 i BON 2, osim za novoosnovana društva i obrte);

– izjavu da je ponuditelj ispunio sve obveze iz drugih koncesija ako ih ima ili ih je imao;

– izjavu da li je ponuditelju do sada oduzimana koncesija.

2. ponuđeni iznos stalnog i promjenjivog dijela godišnje naknade za koncesiju, s time da je početni iznos:

školjke

– 0,20 kuna po metru kvadratnom zauzete površine;

– 0,20% od prihoda;

ribe

– 0,50 kuna po metru kvadratnom zauzete površine;

– 0,30 % od prihoda.

3. studiju gospodarske opravdanosti, koja sadrži:

– postojeće stanje lokacije za koju se traži koncesija;

– plan investicija detaljno razrađen za cjelokupno vrijeme trajanja koncesije;

– iznos planirane investicije u zaštitu okoliša;

– iznos planirane ukupne investicije;

– izvore financiranja investicija (vlastiti izvori, krediti);

– procjenu rentabilnosti projekta (prihodi – rashodi);

– izjavu ponuditelja o tehničkoj i kadrovskoj opremljenosti i organizacijskim sposobnostima za ostvarenje koncesije;

– pismo namjere izdavatelja jamstva (banke) da će izdati jamstvo po dobivanju koncesije, koje jamstvo će biti bezuvjetno, » bez prigovora« i naplativo na prvi poziv, o davanju jamstva ponuditelja za dobro izvršenje obveza glede investicija, prema planu investicija iz studije gospodarske opravdanosti ponuditelja, na iznos 15% planirane investicijske vrijednosti, s rokom važenja 6 mjeseci po završetku planiranog investicijskog ciklusa.

4. idejno rješenje prema lokacijskoj dozvoli.

5. jamstvo za ozbiljnost ponude u vrijednosti od 2% od predviđene investicije u realizaciju projekta.

VI.

Kriteriji za odabir najpovoljnije ponude

|  |  |  |
| --- | --- | --- |
| – | ponuđena visina stalnog dijela naknade za koncesiju | 20% |
| – | ponuđena visina promjenjivog dijela naknade za koncesiju | 20% |
| – | ponuđeni iznos ukupnog investicijskog ulaganja prema studiji gospodarske opravdanosti | 40% |
| – | iznos investicije u zaštitu okoliša (u okviru ukupnih investicija) | 5% |

Formule i način izračuna:

![](dodatni/407982.jpg)

VII.

Ova Obavijest objavljuje se u »Narodnim novinama« i stupa na snagu danom donošenja.

VIII.

Rok za predaju ponuda je 30 dana od dana objavljivanja ove Obavijesti u »Narodnim novinama«.

Ponude se dostavljaju na adresu: Ministarstvo mora, prometa i infrastrukture, Prisavlje 14, Zagreb, u zatvorenim omotnicama s naznakom za »za javno prikupljanje ponuda« s napomenom »ne otvarati«.

Javno otvaranje ponuda bit će četvrti dan po isteku roka za predaju ponuda s početkom u 11 sati (u slučaju da je navedeni dan neradni, otvaranje ponuda bit će prvi sljedeći radni dan).

Klasa: 934-01/10-02/01

Urbroj: 5030116-10-1

Zagreb, 11. ožujka 2010.

Predsjednica
Jadranka Kosor, dipl. iur., v. r.

Ostalo, NN 33/2010-841